มีเพศสัมพัน(แบบไม่ป้องกัน)วันที่4ธ.ค. หลังหมดประจำเดือนไป3วัน คือมีเลือดไหลออกจากช่องคลอดค่ะ สีแดงคล้ำๆ ออกมาไม่เยอะมาก แล้วก็ทานยาคุมแบบ21(แผงแรก) มา6 วันแล้ว ทานตรงเวลาอย่างสม่ำเสมอ เริ่มกินยาคุมวันที่2ของการมีปจด. เวลาปัสวะรู้สึกแสบตรงผิวไกล้ๆช่องคลอดน่ะค่ะ อยากสอบถามว่ามีโอกาศตั้งครรค์และเกิดอะไรร้ายๆขึ้นได้ไหมคะ ที่มีเลือดออกมาหลังมีอะไรกัน สามารถหายไปได้เองไหมคะ ตอบหน่อยนะคะตอนนี้หนูเครียดมากๆกลัวท้องด้วยค่ะ
สวัสดีค่ะ เลือดออกจากช่องคลอดผิดปกติที่ไม่ใช่ประจำเดือนในระหว่างกินยาคุมอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นหากรับประทานยาคุมอย่างสม่ำเสมอ มีโอกาสตั้งครรภ์ได้น้อยกว่า 1%ดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะ ถ้ามีการตั้งครรภ์จริง อาจเป็นภาวะแทรกซ้อนจากการตั้งครรภ์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน